open-index/open-wikipedia-markdown huggingface dataset:
Veličina

**Veličina** je (pôvodne) významový útvar, ktorý je výsledkom poznania ohraničenej veľkosti, množstva, stavu, niečoho, čo sa môže stať väčším alebo menším. 

Všeobecnejšie povedané, pri veličine ide o istý výsledok poznania kvalitatívnej a kvantitatívnej stránky javov. Povaha, druh veličiny závisí od procedúr, uplatňujúcich sa v priebehu jej tvorby. Podľa toho sa rozlišujú:
* veličiny matematické a 
* veličiny nematematické. 

Veličina je striktne vzaté predmetom metavedného skúmania alebo metavednej zložky skúmania.

Od veličiny treba odlišovať pojem veličiny, ktorý je výsledkom poznania veličiny. Pojem veličiny kolíše podľa toho, aké kategórie intervenujú v priebehu jeho tvorby. Pojem veličiny je o. i. výsledkom poznania toho, čo je spoločné matematickej veličine i mimomatematickej veličine.

Obyčajne sa stretávame s vyjadrovaním, pri ktorom sa neavizuje rozdiel medzi významovým útvarom a tým, výsledkom poznania čoho je tento významový útvar. V takom prípade tu môže ísť o pojem veličiny, pri tvorbe ktorého neintervenuje pojem rozdielu medzi veličinou ako významovým útvarom a tým, výsledkom poznania čoho tento významový útvar je (napr. možnosťou stať sa väčším alebo menším). V súlade s tým sa potom nerozlišuje ani medzi výsledkom špeciálneho napr. fyzikálneho poznania a predmetom špeciálneho, napr. fyzikálneho poznania.

## Externé odkazy
* FILIT Zdroj z ktorého (pôvodne) čerpal tento článok
Kategória:Veda
Kategória:Filozofické pojmy
Matematická veličina

**Matematická veličina** je veličina, ktorá je výsledkom matematického poznania kvalitatívnej a kvantitatívnej stránky javov.

## Zdroj
* FILIT Zdroj z ktorého (pôvodne) čerpal tento článok

Kategória:Matematika
Veličina (matematika)

**Veličina** v matematike je entita, ktorá je výsledkom poznania nejakej kvantity, a ktorá je k nej priraďovaná.

## Externé odkazy
* FILIT Zdroj z ktorého (pôvodne) čerpal tento článok
Kategória:Matematika
Nematematická veličina

**Nematematická veličina** alebo **mimomatematická veličina** je veličina, ktorá je výsledkom mimomatematického (fyzikálneho, biologického, ekonomického atď.) poznania kvantitatívnej a kvalitatívnej stránky javov. 

Delenie:
*fyzikálna veličina
*technická veličina (kvantitatívne charakterizuje niektoré parametry skúšaného objektu)
*ekonomická veličina 
*kvalimetrická veličina (miery akosti, pre ktoré možno pomocou matematickej štatistiky získať kvázi kvantitatívne dáta, napr. vôňa, výzor)

## Externé odkazy
* FILIT Zdroj z ktorého (pôvodne) čiastočne čerpal tento článok
Kategória:Veda
Fyzikálna veličina

**Fyzikálna veličina** je pojem kvantitatívne vystihujúci vlastnosť alebo stav fyzikálneho objektu (hmotného objektu alebo sústavy hmotných objektov) alebo fyzikálneho javu. Bežný pojem (napr. pojem rýchlosť) sa stáva fyzikálnou veličinou, keď sa zavedie príslušný predpis na meranie (čiže predpis na priradenie číselnej hodnoty).

Fyzikálna veličina je produktom fyzikálneho skúmania. Z filozofického hľadiska je fyzikálna veličina významový útvar, ktorý je výsledkom poznania kvalitatívnej a kvantitatívnej stránky fyzikálneho objektu alebo javu.

Každej fyzikálnej veličine sa priraďuje značka (symbol), ktorá sa všeobecne označuje písmenom. Napríklad fyzikálna veličina *[[sila]]* má symbol F.

Každej fyzikálnej veličine je priradená merná jednotka. Napríklad hertz je fyzikálna merná jednotka veličiny, ktorá je výsledkom poznania kmitočtu (frekvencie) a má priradenú značku Hz, newton je fyzikálna merná jednotka veličiny, ktorá je výsledkom poznania sily a priraďujeme jej značku N.

Fyzikálna veličina je nematematická veličina.

## Delenie
### Delenie 1
* veličina množstva (veličina kvantity, extenzívna, extenzitná) – napr. hmotnosť, dĺžka, teplo...; sú aditívne
* stavová veličina (veličina kvality, intenzívna, intenzitná) – napr. teplota, tlak...; nie sú aditívne
* protenzívna veličina (plynie trvalo a nedá sa spätne reprodukovať) – čas a odvodené veličiny

### Delenie 2 (podľa počtu údajov potrebných na úplné určenie hodnoty)
* skalár (má veľkosť) – napr. hmotnosť, teplota
* vektor (má veľkosť a smer) – napr. sila, rýchlosť
* tenzor (má veľkosť a viacero význačných smerov) – napr. moment zotrvačnosti, mechanické napätie

### Zoznam fyzikálnych veličín
Zoznam nie je úplný, pre niektoré veličiny môže existovať viacero vzorcov, ako ich spočítať.

## Jednotka fyzikálnej veličiny
Jednotka fyzikálnej veličiny je stanovená hodnota fyzikálnej veličiny určitého druhu, ktorá je základom kvantitatívneho porovnávania, napr. meter, sekunda, ampér.

## Meranie fyzikálnej veličiny
Kvantitatívne porovnávanie fyzikálnej veličiny nazývame meraním fyzikálnej veličiny. Výsledkom je *číselná hodnota fyzikálnej veličiny*. Udáva, koľkokrát je hodnota meranej veličiny väčšia ako je hodnota zvolenej jednotky fyzikálnej veličiny (napr. mm, m, km; s, hod.; W, MW) a má vypovedaciu schopnosť, len ak uvedieme aj použitú jednotku fyzikálnej veličiny, vzhľadom na ktorú sa porovnávanie uskutočnilo. 

## Referencie


## Externé odkazy
* Encyklopedie fyziky

## Zdroj

*
Premenná veličina

**Premenná veličina** je veličina, ktorá môže nadobúdať rôzne hodnoty; premenná.

## Externé odkazy
* FILIT Zdroj z ktorého (pôvodne) čerpal tento článok

Kategória:Veda
Skalárna veličina

**Skalárna veličina** alebo len **skalár** je veličina, ktorá je s ohľadom na zvolenú jednotku úplne určená jediným číselným údajom. Medzi skalárne veličiny patrí napríklad teplota, tlak, energia, hmotnosť alebo elektrický potenciál. Ich opakom sú vektorové veličiny, ktoré majú okrem číselného údaja a jednotky i smer (napríklad sila, krútiaci moment alebo magnetický moment), a tenzorové veličiny, ktoré vyžadujú viacrozmerný opis (napríklad u anizotropných materiálov pôsobenie sily alebo index lomu).

Pre skaláry platia algebrické operácie s veličinami.

## Referencie

## Pozri aj
* vektor (matematika)
* tenzor

## Externé odkazy
* FILIT Zdroj z ktorého (pôvodne) čerpal tento článok

Kategória:Matematické metódy vo fyzike
Čip

**Čip** (z angl. *chip*) je:
*v užšom zmysle: platnička z polovodiča (najmä kremíka), na ktorej je tranzistor, dióda alebo monolitický integrovaný obvod.
*v širšom zmysle: integrovaný obvod vrátane tejto platničky a podľa niektorých definícií vrátane príslušného puzdra; ak ide o malý a výkonný integrovaný obvod počítačov, nazýva sa aj **mikročip**

## Výroba
Základným materiálom platničky je spravidla kremičitý piesok, ktorý postupne prechádza zložitými procesmi chemickej rafinácie, čistenia a transformácie na monokryštalický materiál. Z týchto procesov vzíde tzv. kremíková tyč (ingot). Túto špeciálna píla rozreže na plátky, ktoré sa potom brúsia a leštia. Potom sa pomocou pripravených masiek a oxidáciou, implantáciou alebo fotolitografiou, nanášaní a difúziou na plátku vytvárajú jednotlivé vrstvy (prepájacie vodiče, tranzistory a podobne), čím sa spravidla vytvoria integrované obvody. Potom sa v plátkoch pomocou lasera alebo diamantu urobia ryhy, plátky sa rozlámu na jednotlivé čipy a zakryjú sa púzdrom.

## Pozri aj
*plátok (polovodič)
*integrovaný obvod
*závod na výrobu polovodičov

Kategória:Polovodiče
Kategória:Integrované obvody
Mušt

[thumb|Hrozno a tradičný [Lis na hrozno|lis na výrobu muštu.]]
**Mušt** je vylisovaná a prípadne osladená šťava z ovocia (najčastejšie z hrozna alebo jablka), ktorá sa môže použiť na priamu konzumáciu alebo na následné spracovanie (výrobu vína, burčiaku a pod.).

## Pozri aj
* Hroznový mušt

## Iné projekty

 

Kategória:Nealkoholické nápoje
Kategória:Ovocné nápoje
Kategória:Víno
Veľká dunajská kotlina

**Veľká dunajská kotlina** alebo menej často **Veľká dunajská nížina** (zastarano *Veľká uhorská nížina, Veľká Dolná zem, Dolná zem*; po maďarsky *Alföld, Nagy Alföld, Nagy-Magyar-Alföld*, po rumunsky *Câmpia Tisei*) je geomorfologická suprovincia Východopanónskej panvy v Maďarsku (Alföld v užšom zmysle), na východnom Slovensku (Východoslovenská nížina), na Ukrajine (Закарпатська низовина – Zakarpatska nyzovyna - Zakarpatská nížina ), v Srbsku (rôzne mená) a Chorvátsku (rôzne mená).

Je utvorená morskými a jazernými usadeninami, ktoré od konca treťohôr pokrývajú vrstvy nánosov riek a vetrov. Je to plochá monotónna rovina preťatá Tisou. Pokrytá je úrodnými sprašami a aluviálnymi pôdami. Pôvodne tu bola step (pusta), dnes je to jedna z hlavných poľnohospodárskych oblastí Európy. Najúrodnejšie časti sú na juhu vo Vojvodine a Banáte. 

## Referencie

## Pozri aj
* Panónska panva

Kategória:Geomorfológia
Kategória:Kotliny na Slovensku
Kategória:Geografia Maďarska
Kategória:Geografia Srbska
Kategória:Geomorfologické subprovincie na Slovensku
Veľké Antily

náhľad|Poloha Veľkých Antíl (bez Panenských ostrovov)
**Veľké Antily** (zastarano: *Veľké Antilly*; po špan. *Grandes Antillas* / *Antillas Mayores*, po fr. *Grandes Antilles*, po angl. *Greater Antilles*) sú (viac-menej) západná časť súostrovia Antily.

Veľké Antily v užšom zmysle pozostávajú zo štyroch najväčších ostrovov Antíl, t.j. z ostrovov Kuba (spolu s ostrovom Isla de la Juventud, starší názov: Isla de Pinos), Jamajka, Haiti (Hispaniola) a Portoriko, spolu s priľahlými ostrov(ček)mi okolo nich, pričom v niektorých zdrojoch Veľké Antily zahŕňajú aj Panenské ostrovy. V širšom zmysle zahŕňajú Veľké Antily aj časť alebo všetky nasledujúce ostrovy: Kajmanie ostrovy, Pedro Cays, Ostrov Navassa, Isla Mona; pre tieto ostrovy je charakteristické, že voči ostrovom uvedeným v predchádzajúcej vete majú okrajovú alebo izolovanú polohu. O delení Antíl pozri aj v článkoch Antily a Malé Antily.

Ak sú Veľké Antily chápané tak, že zahŕňajú aj Panenské ostrovy, tak ležia medzi Yucatánskym prielivom na západe a Anegadským prielivom na východe.

## Referencie

Kategória:Karibské ostrovy
Veľkosť

**Veľkosť** môže byť:
* celkový rozsah plochy alebo telesa (prípadne čiary), synonymá: rozmery, miera, pozri napr. rozloha, objem (matematika), dĺžka, rozmer
* vlastnosť byť veľký, rozmernosť
* v matematike: 
** dĺžka (čiže absolútna hodnota) vektora, pozri veľkosť (vektor)
** rád veľkosti
* prenesene: 
** intenzita
** rozsah, množstvo, početnosť
** veľkodušnosť
** význam
* znamenie Tao, synonymum Čuang-c’, pozri Čuang-c’

## Pozri aj
*veľkosť veličiny

## Iné projekty
Veľkosť veličiny

**Veľkosť veličiny** je číslo udávajúce koľkokrát sa daná jednotka nachádza v meranej veličine. 

## Externé odkazy
* FILIT Zdroj z ktorého (pôvodne) čerpal tento článok

Kategória:Fyzikálne veličiny
Kategória:Fyzikálne jednotky
Kaukaz

**Kaukaz** môže byť:
* pohorie Veľký Kaukaz
* súhrnné označenie pre Veľký Kaukaz a Malý Kaukaz
* geografická oblasť, pozri Kaukaz (geografická oblasť)
* pohorie na Mesiaci, pozri Montes Caucasus
* v gréckej mytológii jeden z pilierov podopierajúcich svet, pozri Kaukasos
* v geológii: časť vrchného oligocénu a spodného miocénu vyčlenená v čiernomorsko-kaspickej oblasti, pozri kaukaz (geochronologická jednotka)
Veľký Kaukaz

**Veľký Kaukaz** (po rusky *Boľšoj Kavkaz*) alebo **Kaukaz** je pohorie, veľhory medzi Čiernym a Kaspickým morom dlhé , široké . Tvoria hranicu Ruska so zakaukazkými republikami Gruzínsko a Azerbajdžan.

Najvyšší vrch je Elbrus (), najväčšia rieka Kura, najväčšie sídlo je Tbilisi. 

## Poloha a členenie
Tvoria ho dve rovnobežné pásma – Hlavný hrebeň a Bočný hrebeň. Delí sa na:
*Západný Kaukaz
*Stredný Kaukaz
*Východný Kaukaz 

Tzv. zakaukazské kotliny ho oddeľujú od Malého Kaukazu v Gruzínsku, Arménsku a Azerbajdžane. 

Na západnej strane sa Veľký Kaukaz začína pri Tamanskom polostrove, ktorý pri juhoruskom meste Novorossijsk oddeľuje Čierne a Azovské more, na východe ho zakončuje Apšeronský polostrov s&nbsp;azerbajdžanskou metropolou Baku, vybiehajúci do Kaspického mora. 

Veľa vrcholov v strednej časti Veľkého Kaukazu presahuje výšku . Najvyššou horou tohto pohoria, Kabardsko-balkarskej republiky, Ruska a celej Európy je 5&nbsp;642&nbsp;m vysoký Elbrus. Ďalšími hlavnými vrcholmi sú Dych-Tau (), potom Šchara (), ktorá je najvyšším bodom Gruzínska, a Kazbek ().

## Geológia
Veľký Kaukaz je vrásovo-prešmykové pásmo nasunuté z juhu na okraj Skýtskej platformy. Pásmo Kaukazu vzniklo v treťohorách pred zhruba 25&nbsp;miliónmi rokov vzájomným tlakom eurázijskej a arabskej tektonickej platne, ktoré uzavreli systém druhohorných a treťohorných hlbokomorských paniev a ostrovných oblúkov, ktoré boli súčasťou tethýdy. Panvy tejto oblasti vznikali od spodného permu až triasu. Spočiatku sa vyznačovali kontinentálnou, neskôr hlbokovodnou sedimentáciou, ktorú hlavne od kriedy ovplyvňoval vulkanizmus. 

Celú oblasť dodnes postihujú časté zemetrasenia; najničivejšie v&nbsp;roku 1988 úplne zničilo arménske mesto Spitak a zahubilo asi 25&nbsp;000 ľudí.

## Klíma
Hlavný predelový hrebeň Veľkého Kaukazu, ktorý veľa ľudí považuje za rozhranie Európy a Ázie, predstavuje zároveň výrazný klimatický predel medzi miernym podnebným pásmom na severe a subtropickou oblasťou na juhu (napr. zima v&nbsp;západnom Zakaukazsku je o 78&nbsp;°C teplejšia ako v Predkaukazsku).

Horstvo obsahuje množstvo ľadovcov, ktoré spolu zaberajú viac ako , obzvlášť na severných svahoch. Západná časť pohoria s veľkým množstvom zrážok (v&nbsp;Abcházsku miestami dosahujú ročné zrážkové úhrny ), je husto zalesnená. 

## Doprava
Cez Hlavný predelový hrebeň prechádza niekoľko dôležitých komunikácií medzi Ruskom a Gruzínskom. Gruzínska vojenská cesta cez Krížový priesmyk () vedie z&nbsp;Vladikavkazu do Tbilisi, Zakaukazská magistrála medzi Severným a Južným Osetskom vo výške  prechádza  dlhým Rokským tunelom pod Rokským priesmykom, Osetská vojenská cesta cez Mamisonský priesmyk () spája Alagir s&nbsp;Kutaisi v&nbsp;západnom Gruzínsku, Kluchorský priesmyk () umožňuje prechod do strategicky dôležitého Kodorského údolia vo východnom Abcházsku a Kodorský priesmyk () je spojnicou medzi Dagestanom a východným Gruzínskom.

## Referencie

Kategória:Kaukaz
Velky Kaukaz
Velky Kaukaz
Velky Kaukaz
Venerológia

**Venerológia** je odvetvie lekárstva, ktoré uskutočňuje výskum, prevenciu a liečenie pohlavných chorôb. 


Kategória:Medicínske odbory
Veneti

**Veneti** môžu byť:
* starovekí obyvatelia Venetie, pozri Veneti (Itália)
* keltský kmeň, ktorý v okolí dnešného mesta Vannes pri južnom pobreží Bretónskeho polostrova za vlády Julia Caesara, pozri Veneti (Kelti)
* trácky kmeň, pozri Veneti (trácky kmeň)
* zriedkavo: Venedi (Vinidi)
Veneti (Itália)

**Veneti** boli staroveké etnikum na severozápadnom pobreží Jadranského mora (Venetia) indoeurópskeho pôvodu, ktoré hovorilo venetčinou. Kedysi sa predpokladalo, že tvorili samostatnú ilýrsku vetvu alebo boli s Ilýrmi ináč príbuzní. Podľa najnovších výskumov ich jazyka však boli Veneti pravdepodobne príbuzní s Italikmi, keď sa našlo mnoho prvkov spoločných s latinčinou. Ich mestom bolo Este. Podľa nich sú pomenované Benátky (Venezia).

V 3. stor. pred Kr. bola Venetia spolu s Patáviou (Padovou) a Aestiou (Este) pripojená k Rímu.

Kategória:Etniká, národy a národnosti
Kaukaz (geografická oblasť)

thumb|right|300px|Entnolingvistická mapa dnešného Kaukazu - mapa CIA (po český)
**Kaukaz** je označenie pre hornaté územie medzi Čiernym morom a Kaspickým morom v Rusku, Gruzínsku, Arménsku a Azerbajdžane spolu s priľahlými nížinami (440 tis. km2). 

Zahŕňa:
* Predkaukazsko resp. Severné Kaukazsko
* Veľký Kaukaz (často však chápaný ako patriaci pod Severné Kaukazsko (sever) a Zakaukazsko (juh)) 
* Zakaukazsko (s Malým Kaukazom)
* časť Arménskej vysočiny (často chápaná ako súčasť Zakaukazka)

Tento región patrí jazykovo a kultúrne k najpestrejším na svete.

## Iné projekty

## Externé odkazy
*''Caucasian Journal''
*Articles and Photography on Artsakh (Nagorno-Karabakh) from UK Photojournalist Russell Pollard
*Information for travellers and others about Caucasus and Georgia
*''Caucasian Review of International Affairs''
*BBC News: North Caucasus at a glance
*United Nations Environment Programme map: Landcover of the Caucasus
*United Nations Environment Programme map: Population density of the Caucasus
*Caucasus and Iran  
*University of Turin-Observatory on Caucasus
*Circassians Caucasus Web (Turkish)
*Georgian Biodiversity Database (checklists for ca. 11,000 plant and animal species) 
*WHAT TO SEE IN CAUCASUS MOUNTAINS 

Kategória:Geografia Ruska
Kategória:Geografia Gruzínska
Kategória:Geografia Arménska
Kategória:Geografia Azerbajdžanu
Kategória:Kaukaz
Severné Kaukazsko

**Severné Kaukazsko** (tiež **Severný Kaukaz**) môže byť:
*tradičné politické a geografické označenie časti Ruska na sever od chrbáta Veľkého Kaukazu, časť kaukazského regiónu, pozri Severné Kaukazsko (politicko-geografická oblasť)
*ruský ekonomický región, pozri Severné Kaukazsko (ekonomický rajón)

Pozri aj veľmi podobný pojem: Predkaukazsko
Zakaukazsko

**Zakaukazko** môže byť:
*medzihorská zníženina medzi Veľkým a Malým Kaukazom, pozri Zakaukazsko (zníženina)
*tiež (po rozpade ZSSR politicky korektnejšie) **Južné Kaukazsko/Južný Kaukaz**: tradičné súhrnné označenie pre Arménsko, Gruzínsko a Azerbajdžan, časť kaukazského regiónu, pozri Zakaukazsko (geopolitická oblasť)
Zakaukazsko (zníženina)

**Zakaukazsko** je medzihorská zníženina medzi Veľkým Kaukazom a Malým Kaukazom. Zahŕňa náhorné plošiny, kotliny (tzv. zakaukazské kotliny) a prímorské nížiny.

Delenie:
*západ: Kolchidská nížina
*stred:
**Imeretská vysočina so Suramskými vrchmi (= Lišským chrbátom)
**Jorská plošina
**Kachetská kotlina
**Stredokartalská kotlina
**Dolnokartalská kotlina
*východ:
**Kursko-arakská nížina
**Lenkoranská nížina

Je to významná poľnohospodárska oblasť. Obyvateľstvo tvoria najmä Gruzínci a Azerbajdžanci.

## Iné projekty

Kategória:Geografia Gruzínska
Kategória:Geografia Azerbajdžanu
Predkaukazsko

náhľad|Predkaukazsko
**Predkaukazsko** (po rusky Predkavkazie) je územie v Rusku na sever od Veľkého Kaukazu, ohraničené na severe Kumsko-manyčskou zníženinou, na západe Azovským morom a Kerčským prielivom a na východe Kaspickým morom. Vo východo-západnom smere ho rozdeľuje na dve časti Stavropoľská plošina. Pozri aj podobný pojem: Severné Kaukazsko

Oblasť je z ekonomického hľadiska významná pre výskyt ropy a plynu, ktoré sa tu aj ťažia. Nachádzajú sa tu početné minerálne pramene.

Z administratívne hľadiska leží táto oblasť v Rusku (Stavropoľský a Krasnodarský kraj, Kabardsko-Balkarsko, Osetsko, Ingušsko, Dagestan).

## Referencie

Kategória:Geografia Ruska
Severné Kaukazsko (politicko-geografická oblasť)

**Severné Kaukazsko**  je tradičné označenie pre územie na sever od hlavného hrebeňa Veľkého Kaukazu

Politicky spravidla zahŕňa okrem menších území Gruzínska (Tušeti, (?)Khevsureti a (?)Khevi)
a Azerbajdžanu tieto ruské územné jednotky:
* Adygejsko
* Dagestan
* Ingušsko
* Kabardsko-Balkarsko
* Karačajsko-Čerkesko
* Severné Osetsko
* Čečensko
* Krasnodarský kraj
* Stavropoľský kraj
* Rostovská oblasť

Geograficky sem patria:
*severné svahy a západný výbežok pohoria Veľký Kaukaz
*časť južného svahu Veľkého Kaukazu na západe (po rieku Psou)
*často aj: stepi Predkaukazska

## Iné projekty

## Externé odkazy
* History of the Caucasus 
* Relations between The North and South Caucasus. Articles in the Caucasus Analytical Digest No. 27

Kategória:Geografia Ruska
Kategória:Geografia Gruzínska
Kategória:Geografia Azerbajdžanu
ISO 3166-2:AR

Kódy **[[Medzinárodná organizácia pre normalizáciu|ISO]] [[ISO 3166-2|3166-2]]** pre Argentínu identifikujú 1 federálnu oblasť a 23 provincii. Prvá časť (AR) je medzinárodný kód pre Argentínu, druhá časť pozostáva z jedného veľkého písmena identifikujúceho provinciu.

## Zoznam kódov
:**AR-A** Salta (Salta)
:**AR-B** Provincia Buenos Aires (La Plata)
:**AR-C** Federálna oblasť (Buenos Aires)
:**AR-D** San Luis (San Luis)
:**AR-E** Entre Ríos (Paraná)
:**AR-F** La Rioja (La Rioja)
:**AR-G** Santiago del Estero (Santiago del Estero)
:**AR-H** Chaco (Resistencia)
:**AR-J** San Juan (San Juan)
:**AR-K** Catamarca (Catamarca)
:**AR-L** La Pampa (Santa Rosa)
:**AR-M** Mendoza (Mednoza)
:**AR-N** Misiones (Posadas)
:**AR-P** Formosa (Formosa)
:**AR-Q** Neuquén (Neuquén)
:**AR-R** Río Negro (Viedma)
:**AR-S** Santa Fe (Santa Fe)
:**AR-T** Tucumán (San Miguel de Tucumán)
:**AR-U** Chubut (Rawson)
:**AR-V** Tierra del Fuego (Ushuaia)
:**AR-W** Corrientes (Corrientes)
:**AR-X** Córdoba (Córdoba)
:**AR-Y** Jujuy (San Salvador de Jujuy)
:**AR-Z** Santa Cruz (Río Gallegos)

## Pozri aj
* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.

Kategória:Argentína
Kategória:ISO 3166
Drotárska cesta

**Drotárska cesta** je ulica v Bratislave v mestskej časti Staré Mesto. 

Na Drotárskej 42 sídli Slovenský národný archív. Na Drotárskej 46 mala do roku 2015 sídlo Správa účelových zariadení ministerstva zahraničných vecí Slovenskej republiky.

Na ulici sa nachádzal Amfiteáter 40. výročia SNP, ktorý v roku 2008 vyhorel.

## Dopravné spojenie

## Galéria

Bratislava Staré Mesto Drotárska cesta.png|náhľad|Oblasť Drotárska cesta
Slovenský národný archív 10.jpg|náhľad|Slovenský národný archív
Suza drotarska.jpg|náhľad|bývalé sídlo Správy účelových zariadení


## Poznámky


## Referencie

## Iné projekty

## Externé odkazy
* Drotárska cesta na mape Bratislavy

Kategória:Ulice v Starom Meste v Bratislave
Špieszova ulica

**Špieszova ulica** je ulica v Bratislave, v mestskej časti Karlova Ves.

Názov dostala v decembri 2003, podľa slovenského historika Antona Špiesza (1930 – 1993), ktorý od roku 1949 býval v Bratislave a od roku 1972 v Karlovej Vsi.

Tiahne sa od Perneckej ulice po Čavojského ulicu.

## Referencie

   
## Iné projekty

## Externé odkazy
* Špieszova ulica na mape Bratislavy

Kategória:Ulice v Karlovej Vsi
Terminátor (elektronika)

[náhľad|50 [Ohm (jednotka)|Ω terminátor s BNC konektorom, používaný pre ukončenie oboch koncov zbernice tvorenej koaxiálnym káblom pri 10Base2 Ethernete]]
[náhľad|[SCSI terminátor]]

**Terminátor** v elektronike je súčiastka, ktorou sa ošetrí koniec elektrického vodiča použitého na prenos signálu. Najmä pri vysokých frekvenciách signálu vznikajú vďaka odrazom od koncov vodiča nežiaduce interferencie a tým rušenie, znižujúce kvalitu signálu na vedení. V najjednoduchšom prípade pasívnej terminácie je koniec vedenia ukončený rezistorom s odporom zhodným s charakteristickou impedanciou vedenia, ktorý vzniku odrazov zabráni.

Terminátor paralelnej zbernice, napr. SCSI, ukončuje každý signálový vodič zbernice samostatne.

## Spôsoby zapojenia

Electrical Termination, Single-ended DC-Ground.svg | Jednoduchá paralelná terminácia, R1=Zo
Electrical Termination, Thevenin.svg | Theveninova paralelná terminácia, odpor je rozdelený medzi R1 a R2, pričom (R1&#x7c;&#x7c;R2)=Zo
Electrical Termination, Single-ended AC-Ground.svg | Paralelná AC terminácia RC článkom, R1=Zo
Electrical Termination, Forced Perfect Termination. or diode-clamped.svg | Paralelná terminácia rezistorom a diódami, eliminujúcimi prekmity
Electrical Termination, Series.svg | Sériová terminácia (prispôsobenie impedancie na strane zdroja signálu) Rseries=Zo−Rdriver


## Impulzná odozva ukončeného a neukončeného vedenia

TDR trace of cable terminationed with its characteristic impedance.jpg | Impulzná odozva vedenia, ukončeného impedančne prispôsobeným terminátorom
TDR trace of cable with open termination.JPG | Impulzná odozva vedenia bez ukončenia terminátorom, druhý impulz je dôsledkom odrazu od otvoreného konca vedenia
Simple Time Domain Reflectometer Diagram.png | Zapojenie improvizovaného reflektometra, ktorým boli získané predchádzajúce priebehy


## Referencie

## Iné projekty

Kategória:Elektronika
Kategória:Ethernet
Tiger džungľový balijský

**Tiger džungľový/pásavý/pruhovaný balijský** alebo **tiger balijský** (lat. *Panthera tigris sondaica*) je vyhynutá populácia Panthera tigris sondaica. Išlo o vôbec najmenšiu formu, dokonca bol podstatne menší než tiger sumatranský a tiger jávsky. Jeho veľkosť nepresahovala veľkosť veľkých jaguárov. Obýval ostrov Bali, kde je už vyhubený. Kresba tmavých pruhov pripomína skôr tigra sumatranského ako tigra jávského. Stavba lebky tigra balijského pripomína skôr lebku tigra jávskeho.

## Referencie

## Iné projekty

Kategória:Tiger
Kategória:Vymreté cicavce podľa IUCN
Podtatranská knižnica v Poprade

**Podtatranská knižnica v Poprade** je verejná regionálna knižnica univerzálneho typu, zároveň plní funkciu mestskej knižnice v Poprade. Poskytuje knižničné a informačné služby, pôsobí ako koordinačné, bibliografické, metodické a vzdelávacie stredisko knižníc okresov Poprad, Kežmarok a Levoča. Zriaďovateľom knižnice je Prešovský samosprávny kraj.

## História
Prvá písomná zmienka o popradskej knižnici pochádza z roku 1925 a obsahuje informáciu o zvolení knižničnej rady podľa nariadenia Okresného úradu v Poprade. Knižnica bola umiestnená v budove Mestského domu, v roku 1945 prešla pod správu Zväzu slovenskej mládeže. O dva roky neskôr bola premenovaná na *Verejnú knižnicu*. V roku 1952 bola v Poprade zriadená *Okresná ľudová knižnica*. V tom období začala knižnica organizovať literárne večery, besedy a stretnutia so spisovateľmi a básnikmi.

V súvislosti s prijatím nového knižničného Zákona o jednotnej sústave knižníc č. 53/1959 knižnica prešla istou reorganizáciou. Zriadilo sa oddelenie pre deti a mládež, oddelenie pre dospelých, ekonomické oddelenie a metodické oddelenie, keďže knižnica začala metodicky pôsobiť medzi ľudovými knižnicami v okrese. V roku 1962 sa knižnica presťahovala do priestorov Závodného klubu ROH Vagónky Poprad.

V 70. rokoch knižnica vo veľkej miere spolupracovala so šestnástimi strediskovými knižnicami v okrese. Spolupráca spočívala v ústrednom doplňovaní knižničného fondu, vydávaní bibliografických letákov a v budovaní súbežnej regionálnej bibliografie. V marci 1977 sa knižnica presťahovala do nových priestoroch na sídlisku Západ, kde sídli dodnes.

## Súčasnosť
Knižnica má v súčasnosti tri pobočky - Juh I, Juh II a pobočku v mestskej časti Spišská Sobota pod názvom Oddelenie umenia. V septembri 2013 začala rekonštrukcia a modernizácia hlavnej budovy, ktorá zahŕňala výstavbu novej manzardovej strechy, úpravu a komplexnú rekonštrukcia vnútorných priestorov vrátane inžinierskych sietí. V júni 2014 sa knižnica opätovne otvorila. Medzi nové služby patrí napr. samoobslužný knižničný systém, tzv. self-check.

## Služby
Knižnica poskytuje absenčné a prezenčné výpožičky, konzultačné a bibliograficko-informatičné služby. Internetové pripojenie poskytuje registrovaným používateľom. Rešeršné služby a MVS sú spoplatnené.

Knižnica disponuje bezbariérovým prístupom a jej fond obsahuje aj audioknihy pre nevidiacich a slabozrakých.

Podtatranská knižnica v Poprade je zapojená do súborného katalógu *Slovenská knižnica* prostredníctvom projektu KIS3G.

## Referencie


## Externé odkazy
* Oficiálna stránka knižnice
*Online katalóg knižnice v projekte KIS3G

Kategória:Kultúra v Poprade
Kategória:Verejné knižnice na Slovensku
Kategória:Organizácie v zriaďovateľskej pôsobnosti Prešovského samosprávneho kraja
Rudolf Rabatin

PaedDr. **Rudolf Rabatin** (* 9. december 1954, Krompachy) je slovenský maliar a pedagóg. 

## Život
Vyrastal, školské a gymnaziálne roky strávil v Poprade. V rokoch 1974 – 1978 vyštudoval Pedagogickú fakultu Univerzity Pavla Jozefa Šafárika v Prešove v odbore matematika – výtvarná výchova. 

Systematickej výtvarnej tvorbe sa venuje od začiatku 70 – tych rokov. V rokoch 1974 – 1978 študoval na Pedagogickej fakulte UPJŠ v Prešove, kedy na Katedre výtvarnej výchovy vyučovali prof. Štefan Hapák a prof. Ivan Šafranko. 

V rokoch 1986 – 1989 organizoval výstavy a tvorivé sympóziá výtvarných pedagógov v Popradskom okrese. Od roku 1989 do roku 1996 pôsobil vo funkcii riaditeľa Tatranskej galérie v Poprade. Vtedy ako iniciátor projektu starej Elektrárne v Poprade (1992), manažér domácich a medzinárodných umeleckých aktivít a spoluzakladateľ Domu fotografie v Poprade (1993) sa podieľal na edičnej a vydavateľskej činnosti Tatranskej galérie. 

V rokoch 1997 – 1999 bol v slobodnom povolaní ako výtvarník. Od roku 1999 pôsobil ako pedagóg na Základnej umeleckej škole v Poprade. V roku 2003 inicioval vznik Občianskeho združenia Výchova umením (OZVU). V rokoch 2009 – 2017 externe vyučoval v odbore propagačná grafika na SPŠ v Poprade. Od roku 2013 je členom Umeleckej besedy slovenskej. 

Jeho diela sa nachádzajú v rôznych inštitúciách a súkromných zbierkach na Slovensku, v Poľsku, v Taliansku a vo Francúzsku.

## Výber z tvorby

Súbor:Maliarska-sms.jpg
Súbor:Nevidim-kto-si.jpg
Súbor:EgoistaRR.jpg
Súbor:Utok2007.jpg
Súbor:Kraska-a-netvor.jpg
Súbor:Horaren.jpg
Súbor:Dve kytice.JPG
Súbor:Kytica.JPG
Súbor:Vasen2003.jpg
Súbor:Vcelie plasty.jpg


## Referencie

## Iné projekty

## Zdroj
* art-rabatin.sk osobná webstránka

Kategória:Osobnosti z Krompách
Kategória:Slovenskí maliari
Pavel Wavrek

Mr. Art **Pavel Wavrek** (* 25. september 1955, Liptovský Mikuláš-Palúdzka) je slovenský výtvarník.

## Životopis
Výtvarník Pavel Wavrek sa narodil 25. septembra 1955 v Liptovskom Mikuláši. Žije a tvorí ako umelec v slobodnom povolaní v Kežmarku. Ako sám o sebe tvrdí, je osamelým bežcom v škále námetov, ktoré vytvára. Blízkosť kaštieľa v Strážkach, kde žil maliar Ladislav Medňanský veľmi silno ovplyvnila jeho tvorbu. Paralela jeho techniky a techniky maľby Medňanského je až nápadne veľmi blízka. Vyhľadáva zákutia, kde lúče slnka začínajú alebo ukončujú deň. Hmlou zahalené údolia a temné lesy prezrádzajú jeho úzku spätosť s prírodou. Stará architektúra spišských miest a hradov ožíva dávnou minulosťou na jeho obrazoch. Vo svojom ateliéri vytvoril za viac, ako 20 rokov práce, diela, ktoré sú roztrúsené u zberateľov po celej Európe, ale aj v súkromných galériách v USA. Hra svetla v jeho dielach navodzuje atmosféru pokoja. Ako ilustrátor používa techniku monotypie a perokresby. Návrhy pohľadníc, ktorých je autorom reprezentovali Slovensko a Podtatranský kraj na medzinárodnej propagačnej výstave v Paríži. V roku 1995 navrhol a zrealizoval propagačnú listinu pre štát Izrael prevedenú vodotlačou, ktorá sa do dnes používa aj ako dopisný papier. Táto práca bola zároveň aj absolutóriom, po ktorom sa rozhodol pre profesionálnu dráhu umelca. Má za sebou 26 samostatných výstav doma aj v zahraničí. V roku 2002 mu bola udelená cena mesta Kežmarok za výtvarnú činnosť a propagáciu doma aj v zahraničí. V kompletnom dejepise Slovenskej a Poľskej podtatranskej oblasti je uvedený ako maliar komorných a historických námetov. Ilustroval zbierku básni „Túžba“ a „Soví ľudia“ od Dr. Vladíka. Navrhol 20 pohľadníc spišského kraja.

jeho syn Peter Wasvrek sa narodil 17.9.1982

## Výstavy
Výstavy Pavla Wavreka (chronologicky zoradené):
* 1984 – Starý Smokovec
* 1986 – Praha
* 1988 – Spišská Belá
* 1989 – Kežmarok, Starý Smokovec, Poprad
* 1990 – Viedeň
* 1991 – Starý Smokovec
* 1992 – Kežmarok
* 1995 – Jeruzalem
* 1996 – Kežmarok
* 1997 – Poprad, Spišská Sobota, Šahy
* 2000 – Nowy Targ, Hajdúszoboszló
* 2003 – Spišská Sobota
* 2004 – Kežmarok
* 2005 – Poprad

## Externé odkazy
*Osobná stránka 

Kategória:Slovenskí výtvarníci
Kategória:Osobnosti z Liptovského Mikuláša
Mária Gallíková

PaedDr. **Mária Gallíková**  (* 1. marec 1952, Poprad) je slovenská maliarka a učiteľka.

Absolventka Pedagogickej fakulty Univerzity Pavla Jozefa Šafárika v Prešove, učiteľka Základnej umeleckej školy a Tatranskej alternatívnej školy v Poprade. Dominantnou témou jej maliarskej tvorby sú dedinské motívy, ale aj rázovitá krajina Spiša a Vysokých Tatier.

Kategória:Slovenské maliarky
Kategória:Narodenia v 1952
Colorado

**Colorado** môže byť:

*štát USA, pozri Colorado (štát USA)
*obec v štáte Paraná v Brazílii, pozri Colorado (Paraná)

*rieka:
** na západe USA, pozri Colorado (rieka vo Veľkom kaňone)
** v Texase v USA, pozri Colorado (rieka v Texase)
** rieka v Argentíne, pozri Colorado (rieka v Argentíne)

*značka pickupu od Chevroleta, pozri Chevrolet Colorado

*filmový western:
**z roku 1921, pozri Colorado (film, 1921)
**z roku 1940, pozri Colorado (film, 1940)

*kráter na Marse, pozri Colorado (kráter)

## Pozri aj
*Coloradská plošina (*Colorado Plateau*)
*Partido Colorado (Paraguaj) (politická strana v Paraguaji) 
*Partido Colorado (Uruguaj) (politická strana v Uruguaji)
*jazyk colorado (v Ekvádore)
Ľubomír Goč

Ing. **Ľubomír Goč** (* 6. február 1953, Palúdzka, dnes časť Liptovského Mikuláša) je slovenský maliar.

Detstvo prežil vo Važci. Ukončil Strojnícku fakultu Vysokej školy technickej v Košiciach, umeniu sa systematicky venuje od študentských čias. Bol členom výtvarného klubu pri ZK Vagónka v Poprade. Jeho tvorbu charakterizuje presné, technické videnie objektov (v čom autor nezaprie svoje technické vzdelanie), sú to väčšinou mestské veduty a dedinské zákutia s typickou architektúrou.

Kategória:Osobnosti z Liptovského Mikuláša
Kategória:Absolventi Strojníckej fakulty Technickej univerzity v Košiciach
Kategória:Slovenskí maliari
Miloslav Turzák

**Miloslav Turzák** (* 21. november 1956, Poprad) je slovenský maliar.

Narodil sa v roku 1956  v Poprade – Veľkej, v rodine výtvarníka, pedagóga a maliara krajinárskych  motívov z Tatier a Spiša – Samuela Turzáka.
V rokoch 1980 až 1982 absolvoval súkromné štúdium maľby a kresby v ateliéry svojho otca Samuela Turzáka. V roku 1987 sa stal členom  výtvarného združenia pri Závodnom klube odborov k. p. Vagónka Poprad.  Externým metodikom združenia bol akademický maliar Michal Trembáč.

Od roku 1987 sa zúčastňoval klubových výstav, realizoval autorské výstavy, výstavy vo dvojici i trojici, a to so svojim otcom, výtvarníkom Kamilom Leštachom, rezbárom Jánom Šramkom, akademickými maliarmi a výtvarníkmi Michalom a Petrom Trembáčovcami, Ondrejom Ivanom starším, Viliamom Pirchalom a sochárom Imrichom Svitanom.

Od roku 2009 sa datuje nová etapa tvorby Miloslava Turzáka. Vtedy prvýkrát vystavoval spolu so svojim synom výtvarníkom, pedagógom Tomášom Turzákom. O krátky čas nato, sa k tejto dvojici  pridal aj český  fotograf a básnik, Jaroslav Balvín. Pod ich vplyvom po roku 2013 maliarsky prejav Miloslava Turzáka dostal nový rozmer so silným sociálnym podtónom. Trojica absolvovala sériu zahraničných a domácich výstav v rokoch 2015, 2016, 2018 a to v Cieszyne v Poľsku, v Prahe v Česku a Zlatých Moravciach  na Slovensku.

Autor v súčasnosti žije a tvorí v svojom rodisku v Poprade – Veľkej. Zameriava sa na maľbu, kresbu a grafiku. Inšpiráciou mu je krajina Spiša, Podtatranská krajina a samotné Vysoké Tatry.

Kategória:Slovenskí maliari
Kategória:Osobnosti z Popradu
Medzinárodná kynologická federácia

náhľad|239x239bod|Logo FCI
**Medzinárodná kynologická federácia** (po francúzsky *Fédération Cynologique Internationale*), zaužívaná skratka **FCI**, je jednou z najznámejších kynologických organizácií na svete. Sídlo má v Thuine. Medzi základné úlohy organizácie patrí vytvárať a upravovať štandardy jednotlivých plemien psov a tvoriť právne predpisy pre chov.

## Systematika FCI
FCI pre väčší prehľad v plemenách vytvorila, podobne ako iné kynologické organizácie, vlastné triedenie plemien do takzvaných skupín a sekcií:

* Skupina 1: Ovčiarske a pastierske psy (bez švajčiarskych salašných psov) 
** Sekcia 1: Ovčiarske
** Sekcia 2: Dobytkárske (bez švajčiarskych salašných psov)

* Skupina 2: Pinče, bradáče, molosoidné a švajčiarske horské a salašnícke psy 
** Sekcia 1: Pinče a bradáče
** Sekcia 2: Molosoidné psy
** Sekcia 3: Švajčiarske salašné psy
** Sekcia 4: Ostatné plemená

* Skupina 3: Teriéry 
** Sekcia 1: Vysokonohé teriéry
** Sekcia 2: Nízkonohé teriéry
** Sekcia 3: Teriéry typu bull
** Sekcia 4: Trpasličie teriéry

* Skupina 4: Jazvečíky 
** Sekcia 1: Jazvečíky

* Skupina 5: Špice a primitívne plemená 
** Sekcia 1: Severské saňové psy
** Sekcia 2: Severské poľovné psy
** Sekcia 3: Severské strážne a pastierske psy
** Sekcia 4: Európske špice
** Sekcia 5: Ázijské špice a príbuzné plemená
** Sekcia 6: Pratyp
** Sekcia 7: Pratyp – psy pre poľovné využitie
** Sekcia 8: Poľovné psy – pratyp s ridžom na chrbte

* Skupina 6: Duriče, farbiare a príbuzné plemená 
** Sekcia 1: Duriče
** Sekcia 2: Farbiare
** Sekcia 3: Príbuzné plemená

* Skupina 7: Stavače 
** Sekcia 1: Kontinentálne stavače
** Sekcia 2: Britské a írske stavače

* Skupina 8: Retrivre, sliediče a vodné psy 
** Sekcia 1: Retrívre
** Sekcia 2: Sliediče
** Sekcia 3: Vodné psy

* Skupina 9: Spoločenské a sprievodné psy 
** Sekcia 1: Bišony a podobné plemená
** Sekcia 2: Pudle
** Sekcia 3: Malé belgické plemená	
** Sekcia 4: Naháče
** Sekcia 5: Tibetské plemená	 
** Sekcia 6: Čivavy
** Sekcia 7: Anglické spoločenské španiele	 
** Sekcia 8: Japonský španiel a pekinéz	 
** Sekcia 9: Kontinentálne trpasličie španiele	 
** Sekcia 10: Kromforlender	 
** Sekcia 11: Malé dogovité plemená

* Skupina 10: Chrty 
** Sekcia 1: Dlhosrsté chrty
** Sekcia 2: Drsnosrsté chrty	 
** Sekcia 3: Krátkosrsté chrty

## Členovia FCI

## Odkazy
* Fédération Cynologique Internationale

Kategória:Kynológia
La Plata

**La Plata** môže byť:
*slovenský tvar španielskeho názvu:
** Río de la Plata (pokiaľ označuje rieku alebo historické územie), pozri pod Río de la Plata
**Río La Plata
**Isla de La Plata (ostrov v Ekvádore), pozri La Plata (ostrov)
**Archipiélago de La Plata (súostrovie v Kolumbii), pozri La Plata (súostrovie)
*rieka alebo vodná plocha:
** v USA v Skalnatých vrchoch, pozri La Plata (rieka v USA)
** viacero vodných tokov v Mexiku, Uruguaji, Čile, Bolívii, Kolumbii, Paname, Guatemale
**viacero jazier v Argentíne
*viacero vrchov v Mexiku a Čile
*Laplatská nížina
*sídlo alebo administratívna oblasť: 
**v Argentíne:
***mesto, pozri La Plata (mesto)
***okres v provincii Buenos Aires, pozri La Plata (okres)
**v Bolívii: bývalé meno bolívijského mesta Sucre
**v Uruguaji: sídlo, pozri La Plata (Uruguaj)
**v Paname: sídlo, pozri La Plata (Panama)
**na Kube: viacero sídiel
**v Mexiku: viacero sídiel 
**vo Venezuele: viacero sídiel (mestských štvrtí)
**v Kolumbii: viacero sídiel
**vo Švajčiarsku: sídlo, pozri La Plata (Švajčiarsko)
**v USA:
*** La Plata (Maryland)
*** La Plata (Missouri)
***La Plata County
Cukrík

[thumb|[Japonsko|Japonské cukríky]]
**Cukrík** je druh sladkostí.

Cukríky sa vyrábajú rozpustením cukru vo vode alebo v mlieku, čím vznikne sirup a varením, až kým nezačne karamelizácia. Podľa hustoty roztoku a výsledného produktu, produkt sa môže nazývať cukrík, karamelka, pralinka a pod.

## Iné projekty

Kategória:Sladkosti
Afganský chrt

**Afganský chrt** je staré plemeno pochádzajúce z Afganistanu. Na Západe na psích výstavách sa prvý raz objavil r. 1907. FCI ho uznala 22. novembra 2004 v skupine 10 pod číslom 228. 

## Charakteristika
Typická chrtia povaha: hrdá, dôstojná, nielen k cudzím ľuďom, ale aj k vlastnej rodine trochu rezervovaná. Potrebuje vľúdny a citlivý prístup, veľkú osobnú slobodu a veľa pohybu. Srsť je dlhá, na šiji sa skracuje, na chrbte je priliehajúca.

## Využitie
Pôvodne poľovný pes, vo svojej domovine sa doteraz využíva na stráženie oviec a kôz, teraz spoločenský a športový pes, ktorý sa dobre uplatní na dostihovej dráhe a v súťaži krásy.

## Zvláštne nároky
Veľmi náročný na pohyb, na starostlivosť o srsť i na výchovu. Iba málokto si dovolí púšťať afganského chrta „navoľno“.

## Farby plemena
Krémová, hrdzavá, hnedo-čierna, hnedo-biela, čierna, čierno-biela

Kategória:Chrty
Kategória:Plemená psov z Afganistanu
Supermarket

**Supermarket** je obchod, ktorý predáva široký rozsah jedla. Väčšina supermarketov taktiež predáva rôzne ďalšie produkty do domácností, ktoré sú konzumované pravidelne, ako napríklad alkoholické nápoje (kde je to povolené), domáce čistiace prostriedky, lieky, oblečenie a niektoré predávajú aj veľkú škálu nepotravinárskych produktov. Supermarkety sú často súčasťou reťaze obchodov, ktorá vlastní alebo riadi ďalšie supermarkety nachádzajúce sa v rovnakom alebo iných mestách.

## Pozri aj
* samoobsluha
* hypermarket

Kategória:Predajne
Konrad Adenauer

**Konrad Adenauer** (* 5. január 1876, Kolín nad Rýnom, Nemecké cisárstvo – † 19. apríl 1967, Bad Honnef, NSR) bol nemecký konzervatívny politik a štátnik. Je považovaný za jedného z najvýznamnejších nemeckých politikov. Bol prvým povojnovým predsedom vlády Nemecka (1949–1963), zakladateľom a prvým predsedom CDU (1950–1966), ktorá má od svojho vzniku popredné miesto na politickej scéne Nemecka.

## Kariéra
Jeho prvá významná funkcia bola funkcia primátora Kolína nad Rýnom, ktorú zastával v období 1917 - 1933 a krátko v roku 1945. Pod jeho vedením mesto ekonomicky prosperovalo a modernizovalo sa. Súčasne pôsobil ako prezident *Pruskej štátnej rady* (1921 - 1933). Po nástupe Hitlera k moci bol v roku 1933 zbavený všetkých funkcií a penzionovaný.

Po vojne spoluzakladal Kresťanskodemokratickú úniu Nemecka (skr. *CDU*, nem. *Christlich Demokratische Union*) a v období 1949 - 1966 bol jej predsedom. Po rozdelení Nemecka bol v roku 1949 zvolený za prvého kancelára Nemeckej spolkovej republiky. Túto funkciu po troch ďalších úspešných voľbách zastával až do roku 1963. V období 1951 - 1955 zastával súčasne funkciu ministra zahraničných vecí. Jeho politickým cieľom bolo znovuzjednotenie Nemecka a začlenenie NSR do západných ekonomických a politických štruktúr. Za jeho vlády vstúpila krajina do NATO (1955), boli nadviazané diplomatické styky so ZSSR (1955) a bola podpísaná nemecko-francúzska zmluva (1963). 
V 60. rokoch jeho politika strácala popularitu a nakoniec sa z politického života stiahol.

Je autorom výroku: *Najprv sa staňte neobľúbeným a potom Vás budú brať vážne.*

## Dielo
* *Erinnerungen* (spomienky) - autobiografia, 1965-8

## Referencie

## Iné projekty

Kategória:Nemeckí politici
Kategória:Osobnosti roka časopisu Time
Kategória:Osobnosti na nemeckých poštových známkach
Kategória:Osobnosti na talianskych poštových známkach
Kategória:Osobnosti z Kolína nad Rýnom
Kategória:Rytieri veľkokríža Radu za zásluhy Talianskej republiky
Kategória:Laureáti Radu vychádzajúceho slnka
Kategória:Nositelia Radu holandského leva
Kategória:Nositelia veľkokríža Radu čestnej légie
Kategória:Rytieri veľkokríža Radu Izabely Katolíckej
Kategória:Rytieri veľkokríža Rádu Kristovho
Kategória:Poslanci Nemeckého spolkového snemu
Kraftwerk

**Kraftwerk** (po nem. *elektráreň*) je nemecká hudobná skupina, ktorá významne prispela k vývoju elektronickej hudby. Bola založená v roku 1970 dvojicou Florian Schneider a Ralf Hütter, ale viac známa sa stala až ako štvorica spolu s Wolfgangom Flürom a Karlom Bartosom.

## Zostava skupiny
* Ralf Hütter - spev, programovanie
* Fritz Hilpert - klávesy, programovanie
* Henning Schmitz - klávesy, programovanie
* Stefan Pfaffe - video technik
* Florian Schneider - konzervatórium, vyštudovaná priečna flauta /R/

## Diskografia
* 1970 - *Tone Float* (vydané pod názvom skupiny *Organisation*)
* 1971 - *Kraftwerk*
* 1972 - *Kraftwerk 2*
* 1973 - *Ralf und Florian*
* 1974 - *Autobahn*
* 1975 - *Radioaktivität* ()
* 1977 - *Trans Europa Express* ()
* 1978 - *Die Mensch Maschine* ()
* 1981 - *Computerwelt* ()
* 1986 - *Electric Cafe*
* 1991 - *The Mix*
* 2003 - *Tour de France Soundtracks*
* 2005 - *Minimum-Maximum*

## Iné projekty

## Externé odkazy
* Oficiálna stránka
* Informácie o kapele v slovenčine 

Kategória:Nemecké elektronické hudobné skupiny
Kategória:New wave hudobné skupiny
Kategória:Krautrockové hudobné skupiny
Kategória:Interpreti Warner Bros. Records
Kategória:Interpreti Parlophone
Kategória:Interpreti Astralwerks
Kategória:Interpreti EMI
Zoznam českých filmov

Toto je abecedný **zoznam [[Česko|českých]] filmov**.

Pred rokom 1918/19 sa uvádzajú aj rakúsko-uhorské s účasťou tvorcov z Česka, v rokoch 1918 – 1939 a 1945 – 1992/1993 české filmy Česko-Slovenska, v rokoch 1939 – 1945 české a nemecké s účasťou tvorcov z Česka.

## Pozri aj

## A

## B

## C

## Č

## D

## E

## F

## H

## I

## J

## K

## L

## M

## N

## O

## P

## R

## Ř
* Řeka čaruje

## S

## Š

## T

## U

## V

## Z

* Zítra to roztočíme, drahousku

## Ž

Ceskych filmov
!
Oportunista

**Oportunista** je človek prispôsobujúci svoje myslenie a konanie podľa očakávaných výhod, stúpenec oportunizmu.

Kategória:Psychológia
Kategória:Politika
Oportunizmus

**Oportunizmus** je pasívne, bezzásadové prispôsobovanie sa okolnostiam, nedodržanie zásad v prospech okamžitých výhod, prospechárstvo, ústupčivosť. Človek, ktorý sa takto správa, sa nazýva oportunista.

## Oportunizmus v Česko-Slovensku
V česko-slovenskom komunistickom a propagandistického slovníku išlo o pravicový oportunizmus, ktorý bol definovaný ako ideovopolitická a morálna „úchylka“, bezzásadové prispôsobovanie politiky a ideológie robotníckeho hnutia potrebám a požiadavkám buržoázie. Išlo o jednu z hlavných rozkladných síl pôsobiacich vnútri robotníckeho hnutia a neskôr aj komunistického systému ako takého. V rôznych historických obdobiach sa prejavoval rôzne - v 60. rokoch sa prejavoval revizionizmom, podľa komunistickej historiografie a propagandy obdobia normalizácie  (70. roky) mal pravicový oportunizmus vyvrcholiť antikomunistickým kontrarevolučným prevratom, ktorému zabránila internacionálna pomoc bratských komunistických strán realizovaná inváziou vojsk Varšavskej zmluvy (Operácia Dunaj) a následnou okupáciou Česko-Slovenska.

### Oportunisti a Strana
Syntetickému zhodnoteniu pôvodu a účinkovania tzv. pravicového oportunizmu sa KSČ venoval vo svojom oficiálnom dokumente Poučenie z krízového vývoja v strane a spoločnosti po XXIII. zjazde KSČ v r. 1970. podľa dokumentu bol pravicový oportunizmus v Česko-Slovensku dedičstvom nacionalizmu, masarykizmu a sociádemokratizmu, ktoré boli hlboko zakorenené a prenikali i do niektorých častí robotníckej triedy. Na Slovensku mali zohrať značnú úlohu náboženské prežitky (niekdajšej HSĽS). Nositeľmi a šíriteľmi oportunizmu mali byť niekoľké centrá prevažne v kruhoch českých umelcov a intelektuálov (V. Havel, P. Kohout, M. Kundera, A. Dubček a i.)

#### Potláčanie demokratizačných snáh
Personálny, ideologický a propagandistický boj proti pravicovému oportunizmu sa stal po potlačení demokratizačného procesu, t.j. Pražskej jari prednostnou politickomocenskou a ideologickou témou KSČ. Bol zámienkou politického prehodnocovania dejín, usmerňovania vedeckého výskumu a umeleckej tvorby, cenzúrovania, pracovného a iného šikanovania, policajných represií  a dodatočného vyhľadávania a účelového vytvárania ďalších exponentov (pozri Centrálnu evidenciu predstaviteľov a exponentov pravice) v období normalizácie. Tieto mocensko-politické procesy mali v 70. a 80. rokoh 20. storočia v Česku tvrdší priebeh a neúmerne väčšie množstvo obetí ako na Slovensku.

## Referencie


Kategória:Psychológia
Kategória:Politika
Obežná doba (astronómia)

**Obežná doba** (iné názvy: **doba obehu, čas obehu, obežný čas, perióda obehu, obežná perióda, orbitálna perióda, perióda**) je čas potrebný, kým teleso, napríklad planéta, vykoná jeden obeh okolo materského telesa, napríklad hviezdy.

Podľa toho, ako definujeme obeh, rozoznávame niekoľko typov obežných dôb. V slnečnej sústave rozlišujeme:

* **[[Siderická obežná doba|Siderická]]** obežná doba je čas potrebný na vykonanie obehu planéty okolo Slnka vzhľadom na hviezdy.
* **[[Synodická obežná doba|Synodická]]** obežná doba je čas potrebný na to, aby sa objekt objavil na rovnakom mieste na oblohe vzhľadom na Slnko pri pozorovaní zo Zeme. Je to čas medzi dvoma konjukciami so Slnkom a je to obežná doba vzhľadom na Zem. Odlišuje sa od siderickej, pretože aj Zem sa pohybuje okolo Slnka.
* **[[Drakonická obežná doba|Drakonická]]** obežná doba medzi dvoma okamihmi prechodu telesa cez svoj výstupný uzol, čiže bod, kde dráha pretína ekliptiku.
* **[[Anomalistická obežná doba|Anomalistická]]** obežná doba je doba medzi dvoma prechodmi objektu perihéliom.
* **[[Tropická obežná doba|Tropická]]** obežná doba je doba medzi dvoma prechodmi objektu jarným bodom.

## Štandardný výpočet obežnej doby

V prípade nerušeného pohybu kozmických telies (v zjednodušenej úlohe dvoch telies) existuje pre eliptické (a kruhové) dráhy jediná doba obehu, ktorá je viazaná k hodnote veľkej polosi dráhy podľa 3. Keplerovho zákona. Doba obehu P je rovná

:P = 2 \pi \sqrt{ \frac { a^3 } { \mu } },

kde **a** je veľká polos a **μ** je gravitačný parameter centrálneho telesa.

## Príklady siderických a synodických obežných dôb.

Synodické obežné doby vzhľadom na iné planéty

Kategória:Astrodynamika
Kategória:Nebeská mechanika
Kategória:Čas
Obežná doba

**Obežná doba** (iné názvy: **doba obehu, čas obehu, obežný čas, perióda, obežná perióda, perióda obehu**) môže byť:
*v astronómii: pozri obežná doba (astronómia)
*časový interval potrebný na jeden obeh častice (hmotného bodu) po kružnici, pozri doba obehu (častica)

**Obežná doba** (iné názvy: **doba obehu, čas obehu, obežný čas**) môže byť aj:
*všeobecne: trvanie obehu niečoho
*v ekonómii:
**doba obehu výrobkov (čas, počas ktorého sú výrobky v sfére obehu)
**doba obehu kapitálu (čas, počas ktorého priemyselný kapitál zotrváva vo sfére obehu, keď sa kapitál mení z peňažného na výrobný a z tovarového na peňazný)
**doba obehu fondov
**doba obehu peňazí 
*v logistike: doba obehu vozidla
*v informatike: doba obrátky (turnaround time)